OpenLLM-France/wikimedia huggingface dataset:
# Església de Sant Fructuós (Pals)

Església de Sant Fructuós és un temple del municipi de Pals (Baix Empordà) inclòs en l'Inventari del Patrimoni Arquitectònic de Catalunya.

## Descripció

L'església de Sant Fruitós, que centra el nucli d'aquest nom, és un edifici de grans dimensions, d'una nau amb capçalera poligonal i coberta de teula a dues vessants. La nau es cobreix amb voltes de canó. L'absis té volta de llunetes. La façana principal, orientada a ponent, té la porta d'accés d'arc escarser, amb emmarcament motllurat de pedra. A la dovella central hi ha una inscripció amb la data del 1791. La fornícula superior d'arc escarser -que es troba actualment buida- i un òcul complementen el conjunt. El campanar, de base quadrada, obertures d'arc de mig punt i coberta de pavelló, està situat a l'esquerra. El material emprat en la construcció és la pedra, ben tallada a les motllures de les obertures i als angles de l'edifici i irregular a la resta.

## Història

El temple parroquial de Sant Fruitós data dels segles XVIII-XIX, segons consta a dues inscripcions que apareixen a la façana principal, amb les dates del 1791 i el 1850. Tanmateix, el temple no fou acabat fins al segle xx. Antigament hi havia hagut una altra església dedicada a Sant Fruitós -actualment arruïnada-, les escasses restes de la qual encara són visibles en l'actualitat en un emplaçament molt proper al temple actual. Sembla que l'edifici de l'església vella de Sant Fruitós va ser bastit aproximadament els segles XVI-XVII.

## Referències

* 1 2 «Església de Sant Fructuós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Portada/article març 19
## Castellar del Vallès

Castellar del Vallès (antigament, Sant Esteve de Castellar) és una ciutat de 23.238 habitants situada al nord de la comarca del Vallès Occidental. La seva superfície és de 44,9 quilòmetres quadrats i es troba a 331 metres sobre el nivell del mar. Pertany al partit judicial de Sabadell, es troba a l'àmbit funcional metropolità de Barcelona i la seva parròquia pertany al Bisbat de Terrassa i a l'arxiprestat de Sabadell Centre. El seu alcalde és Ignasi Giménez Renom representant del Partit dels Socialistes de Catalunya.
El patró de la ciutat és Sant Esteve, tot i que Sant Josep té una presència força important a la vila: anualment se celebra una fira en el seu honor durant la diada de Sant Josep.
# Comosí

Comosí, o, segons alguns mapes, Comorsí o Comursí, és un indret del terme municipal de la Pobla de Segur, al Pallars Jussà.
Està situat a la part nord-est del terme municipal, al sud-est de l'antic poble de Montsor i al sud-oest de la Muntanyeta de Comosí.
És la carena que uneix la Muntanyeta de Comosí amb el Serrat de la Pleta, al capdamunt del qual es troba el poble de Montsor.

## Enllaços externs

* Institut Cartogràfic de Catalunya
# Tèmenos de Dionís

El Tèmenos de Dionís és el tèmenos o recinte sagrat que els antics atenencs van dedicar al déu Dionís. Està situat a la part sud de l'acròpoli d'Atenes.

## Història i descripció

El culte a Dionís Elèuteros es va introduir a Atenes des del demos d'Elèuteras, a Beòcia, en tremps del tirà Pisístrat. Al segle vi aC es va portar a Atenes des d'Elèuteras una estàtua de fusta (xóanon) del déu i es va construir un temple en el seu honor, conegut com a temple arcaic, que estava situat al costat del Teatre de Dionís. D'aquest temple només es conserven els fonaments de l'angle nord-est.
Una mica al sud del primer temple hi ha les restes del segon temple de Dionís que es va aixecar a la segona meitat del segle IV aC. Segons Pausànias, hi havia un recinte amb dos temples i dos imatges de Dionís, la de fusta i una altra que va fer l'escultor Alcàmenes d'Atenes d'or i marfil. Només es conserven els fonaments i el basament on hi havia les estàtues.
El tèmenos de Dionís conserva al nord les restes d'una stoa que es creu que era de l'ordre dòric, i que, com el segon temple, hauria format part de les reformes de la ciutat que va realitzar Licurg cap a l'any 330 aC. Els altres costats del santuari estaven tancats per un recinte, del que es conserven les parts sud i est. Al costat d'aquest recinte hi havia un propileu o porta d'entrada en forma de Π de la que encara se'n pot veure la planta.

## Referències

* ↑ Pausànias. Descripció de Grècia, I, 20,2-3
* ↑ Gianikapani, Efi. «South slope of Acropolis» (en anglès). Odisseus. Ministeri de Cultura de Grècia. [Consulta: 13 març 2021].
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Arxin

Arxin (en rus: Аршин) és un poble (un possiólok) de l'óblast d'Astracan, a Rússia, segons el cens del 2011 tenia 36 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Železná Breznica

Železná Breznica és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1424.
# Casa al carrer de Mar, 47 (Malgrat de Mar)

La Casa al carrer de Mar, 47 és un edifici de Malgrat de Mar (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici amb planta baixa, pis i golfes i tot junt forma una planta rectangular.. Com totes les cases també té pati; transparències carrer-pati. El decorativisme modernista està patent a la façana, arcs amb decoració floral i línies ondulades al remat de la façana. La tribuna no encaixa perfectament al conjunt. És una construcció modernista modesta.

## Història

Les reformes de conservació que mantenen l'edifici en bones condicions exceptuant la façana.

## Referències

* 1 2 «Casa al carrer de Mar, 47». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Església de la Sang

«Església de la Sang» té aquests significats:
* Església de la Sang de Llíria
* Església de la Sang d'Onda
* Església de la Sang de Vilafamés
* Església de la Sang de Reus
* Església de la Sang de Castelló
* Església de la Sang de l'Alcora
* Església de la Sang de Palma
* Església de la Sang, on se situa el Museu d'Història de Nules
# Polo (desambiguació)

«Polo» té aquests significats:
* Automobilisme: Volkswagen Polo és un model de cotxe de la marca Volkswagen
* Esports:
** Polo, esport eqüestre d'equip que es juga amb una bola i una maça.
** Polocrosse, esport eqüestre d'equip que es juga amb una pilota.
** Waterpolo, esport d'equip aquàtic.
** Kayak-polo, esport d'equip.
* Gastronomia:
** Polo és un gelat en un bastonet.
* Biografies: Marco Polo comerciant i explorador de Venècia
* Roba: Polo (indumentària)
* Geografia:
** Polo (Illinois)
** San Polo d'Enza, és un poble d'Itàlia de la província de Reggio de l'Emília.
** San Polo dei Cavalieri, poble d'Itàlia de la província de Roma.
** San Polo Matese, poble d'Itàlia de la província de Campobasso.
** San Polo di Piave poble d'Itàlia de la província de Treviso.
* Onomàstica: Polo (cognom).
# Cantó de Neuillé-Pont-Pierre

El cantó de Neuillé-Pont-Pierre és un cantó francès del departament de l'Indre i Loira, situat al districte de Tours. Té 10 municipis i el cap és Neuillé-Pont-Pierre.

## Municipis

* Beaumont-la-Ronce
* Cerelles
* Charentilly
* Neuillé-Pont-Pierre
* Pernay
* Rouziers-de-Touraine
* Saint-Antoine-du-Rocher
* Saint-Roch
* Semblançay
* Sonzay

## Història

Llista dels consellers generals successius :
| Data d'elecció | Identitat | Partit |
| 1945-1970 | Jacques Vassor | CNIP |
| 1970-1994 | Pierre de Beaumont | radical, després UDF |
| 1994-2008 | Joël Pélicot | Divers gauche, després UDF, després NC |
| 2008- | Dominique Lachaud | PS |
| les dades anteriors no són pas conegudes ||||
# Tramatza

Tramatza (en sard, Tramatza) és un municipi italià, dins de la província d'Oristany. L'any 2007 tenia 998 habitants. Es troba a la regió de Campidano di Oristano. Limita amb els municipis de Bauladu, Milis, San Vero Milis, Siamaggiore, Solarussa i Zeddiani.

## Administració

Llista d'alcaldes :
| Període | Identitat | Partit |
| 2005- | Stefano Antonio Emilio Pala | Llista cívica |
# Arxiparquia d'Erbil

L'Arxieparquia d'Erbil (llatí: Archieparchia Arbilensis Chaldaeorum; àrab: إيبارشية أربيل الكلدانية, Ībārxiyyat Arbīl al-Kaldāniyya) és una arxieparquia de l'Església Caldea que depèn de la Metròpoli de Bagdad, a la regió eclesiàstica de l'Iraq. El 2012 tenia 30.000 batejats d'un total de 450.000 habitants. Actualment està regida per l'eparca Bashar Matti Warda.

## Territori

La seu arxieparquial és a la ciutat d'Ankawa, on es troba la catedral de Sant Josep.

## Història

Al segle xviii hi existia una jurisdicció catòlica, després absorbida per l'arxieparquia de Mossul. El 7 de març de 1968 va ser elevada de nou a arxieparquia per Pau VI.

## Cronologia dels arxiparques

* Esteban Babaca (Babeka) † (1969 - 1994)
* Hanna Markho † (1994 - 1996)
* Tiago Ishaq † (1997 - 1999)
* Yacoub Denha Scher † (2001 - 2005)
       Seu vacant (2005-2010)
* Bashar Matti Warda, C.Ss.R., des del 24 de maig de 2010

## Notes

* ↑ Bēṯ Lapaṭ, vol. IV,1989, pp. 187-188
* ↑ Synodicon Orientale París pp. 274 et 285

## Vegeu també

* Església Catòlica Caldea

## Enllaços externs

* Pàgina oficial de l'arxiparquia Arxivat 2015-02-24 at Archive.is (anglès) (àrab)
# Zoubeir Baya

Zoubeir Baya (àrab: زبير بية) (M'Saken, 15 de maig de 1971) és un exfutbolista tunisià de la dècada de 1990.
Fou internacional amb la selecció de Tunisia amb la qual participà en la Copa del Món de futbol de 1998 i 2002.
Pel que fa a clubs, destacà a SC Freiburg i Beşiktaş JK.

## Referències

* ↑ Zoubeir Baya Fitxa i estadístiques a la FIFA
* ↑ «Zoubeir Baya Biography and Statistics». Sports Reference. Arxivat de l'original el 7 d'octubre 2009. [Consulta: 8 juliol 2009].
* ↑ «ZOUBAIER BEN M.A. BAYA». TFF. [Consulta: 8 juliol 2009].
* ↑ Zoubeir Baya a National-Football-Teams.com (anglès)
# Consell General del Cher

El Consell General del Cher és l'assemblea deliberant executiva del departament francès del Cher a la regió de Centre. La seva seu es troba a Bourges. Des de 2004, el president és Alain Rafesthain (PS)

## Antics presidents del Consell

| Nom | Dates de mandat | Dates de mandat | Partit |
| Pierre Blaise | 1945 | 1957 | |
| Albert Jacquet | 1957 | 1967 | radical |
| Eugène Jamain | 1967 | 1970 | CNIP |
| Charles Durant | 1970 | 1981 | Divers droite |
| Jacques Genton | 1982 | 1994 | UDF |
| Jean-François Deniau | 1994 | 1998 | UDF |
| Serge Vinçon | 1998 | 2001 | RPR |
| Rémy Pointereau | 2001 | 2004 | UMP |
| Alain Rafesthain | 2004 | - | PS |

## Composició

El març de 2011 el Consell General del Cher era constituït per 35 elegits pels 35 cantons del Cher.
| Partit | Sigles | Electes |
| Majoria (22 escons) |||
| Partit Socialista | PS | 11 |
| Partit Comunista Francès | PCF | 8 |
| Divers gauche | DVG | 3 |
| Oposició (13 escons) |||
| Unió pel Moviment Popular | UMP | 7 |
| Divers Droite | DVD | 6 |
| President del Consell General |||
| Alain Rafesthain (PS) |||

## Vegeu també

* Consell Regional del Centre
* Llista dels presidents dels Consells Generals de França

## Enllaços externs

* Consell General del Cher
# Staročeskeïta

La staročeskeïta és un mineral de la classe dels sulfurs, que pertany al grup de la lil·lianita. Rep el nom de Staročeské Lode, a la República Txeca, la seva localitat tipus.

## Característiques

La staročeskeïta és una sulfosal de fórmula química Ag$_{0.70}$Pb$_{1.60}$(Bi$_{1.35}$Sb$_{1.35}$)$_{Σ2.70}$S₆. Va ser aprovada com a espècie vàlida per l'Associació Mineralògica Internacional l'any 2016, sent publicada per primera vegada el 2018. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament de mineralogia i petrologia del Museu Nacional, a Praga (República Txeca), amb el número de catàleg: p1p 30/2016.

## Formació i jaciments

Va ser descoberta a Staročeské Lode, al districte de Kutná Hora (Bohèmia Central, República Txeca). També ha estat descrita a la mina Ánimas, a la província de Sud Chichas (Bolívia), i a la mina Anton Bravo, a la província de Cornelio Saavedra, també a Bolívia. Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Staročeskéite» (en anglès). Mindat. [Consulta: 18 juny 2020].
# Gaig terrestre de Mongòlia

El gaig terrestre de Mongòlia (Podoces hendersoni) és un ocell de la família dels còrvids (Corvidae).

## Hàbitat i distribució

Habita zones de pedres, sorra o matolls dels deserts de l’Àsia central des de l'extrem oriental del Kazakhstan, Mongòlia i nord-oest de la Xina al nord de Sinkiang, nord de Kansu nord de Tsinghai i Mongòlia Interior.

## Referències

* ↑ «Gaig terrestre de Mongòlia». Cercaterm. TERMCAT, Centre de Terminologia. Rev. 20/06/2021(català)
# Picabaies becut pitgrís

El picabaies becut pitgrís (Oedistoma iliolophus) és una espècie d'ocell de la família dels melanocarítids (Melanocharitidae).
Habita els boscos de les terres baixes de les illes Raja Ampat, a Waigeo, Nova Guinea, Yapen, Meos i Arxipèlag D'Entrecasteaux.

## Referències

* ↑ «Picabaies becut pitgrís». Cercaterm. TERMCAT, Centre de Terminologia. Rev. 20/03/2021(català)
# Caoba (desambiguació)

«Caoba» té aquests significats:
* Caoba (fusta)
* Caoba o Swietenia mahagoni, arbre i la seva fusta.
* Caoba o Swietenia macrophylla, arbre i la seva fusta.
* caoba de Lagos, arbre Khaya ivorensis i la seva fusta.
* caoba del Senegal, arbre Khaya senegalensis i la seva fusta.
* Caoba de les filipines, Lauan o certs arbres del gènere Shorea i llur fusta.
* Caoba roja o caoba vermella, fusta de l'arbre anomenat "karri" (Eucalyptus diversicolor)
* Caoba: color marró fosc
# Asprella

Asprella és una pedania de la ciutat d'Elx, està situada al sud del térme municipal elxà, limítrofe amb Atzavares Baix, La Baia Alta, La Baia Baixa, La Foia i amb el municipi de Santa Pola.
Manca de nucli urbà. Encara que l'agricultura antany i avui era l'activitat primordial, la major part de la població treballa fora de la partida rural al sector secundari i terciari. A l'edat mitjana era el patrimoni d'unes poques famílies nobles, en finques que Manuel de Borgonya va repartir a mitjan segle xiii.
Ha perduts uns habitants: de 437 el 2009 cap a 413 el 2018, s'ha mantengut més o menys constant els últims anys. Quasi tots els escolars d'Asprella estudien a l'escola pública de la Baia (Mestre Narcís Merino), exceptuant alguns casos que es desplacen a la ciutat d'Elx o a la pedania de La Foia.

## Cultura

Tenia una antiga escola, ara reformada, que serveix per als veïns per a realitzar reunions i diverses activitats lúdico-culturals. És la seu per a diverses associacions veïnals. L'ermita dedicada a sant Pere va ser incendiada durant la Guerra Civil i mai no va ser reconstruïda.
El grup Asprella Teatre, fundat el 1996 és un dels grups amateurs més veterans d'Elx. Ha evolucionat de sainetes en valencià fins a obres de major qualitat textual i escénica. Té la seu a l'antiga escola. El 2013 va obtenir el premi Tablas de la Federació de Teatre Amateur del País Valencià i el 2014 van rebre el premi anual del Tempir d'Elx.
Les festes patronals se celebren en honor de sant Pere al mes de juny. Comencen amb una romería en la qual es porta el sant des de La Baia fins al recinte fester a l'antiga escola. Entre altres actes, hi té lloc una xaranga, sopar de cabasset, ball, concurs de paelles, i una missa en honor del sant. El darrer dia, el sant torna en romería fins a la Baia, on se celebra una processó en el seu honor.

## Monuments destacats

* Torre d’Asprella o Palau del Marqués d’Asprella (segle xvi)
* Torre Palombar amb un dels horts de palmeres més coneguts de la regió. Hi ha una escola de tenis.

## Referències

* 1 2 «Asprella». Gran Enciclopèdia Catalana. Barcelona: Grup Enciclopèdia Catalana.
* ↑ Brotons García, Baltasar. «Asprella». A: Les pedanies del Camp d'Elx. Elx: Regidoria de Cultura, 1998, p. 45-48. ISBN 84-89479-23-2.
* 1 2 3 Brotons García, 1998, p. 46.
* 1 2 3 «Asprella». Ajuntament d'Elx. [Consulta: 22 desembre 2021].
* 1 2 3 Macià, G. «Asprella Teatre estrena una comedia de enredo de Dario Fo en L'Escorxador». Las Provincias, 07-04-2014.
* ↑ Betoret, Daniel «El Tempir d’Elx guardona Xavi Sarrià, Daniel Climent i Asprella Teatre». La veu, 17-11-2014.
# České Budějovice

České Budějovice és la capital i la ciutat més gran de la Regió de Bohèmia Meridional, amb més de 90.000 habitants. A nivell mundial la ciutat és sobretot coneguda per la marca de cervesa Budweiser. Això no obstant, České Budějovice és també una ciutat universitària i seu d'una diòcesi. També és coneguda per ser un dels escenaris on ocorre la novel·la "Les aventures del bon soldat Švejk" de Jaroslav Hašek.

## Fills il·lustres

* Adalbert Gyrowetz (1763-1850) compositor musical.

## Ciutats agermanades

* Astanà, Kazakhstan
* Hómiel, Belarús
* Linec, Àustria
* Lorient, França
* Nitra, Eslovàquia
* Pasov, Alemanya
* Suhl, Alemanya
# Condecoracions de Polònia

La següent és una llista de les condecoracions de Polònia. La majoria són atorgades per l'Exèrcit Polonès, si bé algunes d'elles són condecoracions civils que poden ser lluïdes pel personal militar.
Diverses d'elles estan derogades; algunes només són de l'època de la Segona Guerra Mundial, i d'altres són de la República Popular de Polònia. La següent llista és segons l'ordre de precedència establert el 1992.
* Orde de l'Àliga Blanca - Order Orła Białego
* Orde Virtuti Militari - Order Virtuti Militari
* Orde de la Polònia Renascuda - Order Odrodzenia Polski
* Orde de la Creu de la Independència - Order Krzyża Niepodległości
* Orde de la Creu Militar - Order Krzyża Wojskowego
* Orde al Mèrit de la República de Polònia - Order Zasługi Rzeczypospolitej Polskiej
* Creu al Valor - Krzyż Walecznych
* Creu del Mèrit amb Espases - Krzyż Zasługi z Mieczami
* Creu al Mèrit - Krzyż Zasługi
* Creu al Mèrit per Valentia - Krzyż Zasługi za Dzielność
* Medalla pel Sacrifici i Valentia - Medal za Ofiarność i Odwagę
* Medalla pel Servei a la Pàtria a les Forces Armades - Sily Zbrojne w Sluzbie Ojczyzny
* Medalla per una Llarga Vida Marital - Medal Za Długoletnie Pożycie Małżeńskie
* - Medal za Zaslugi dla Obronnosci Kraju
* Orde del Somriure - Order Uśmiechu

## Medalles obsoletes

* Creu de Grunwald - Order Krzyza Grunwaldu
* Creu de la Independència - Krzyż Niepodległości
* Medalla Commemorativa de la Guerra 1918-1921 - Medal Pamiatkowy za Wojne 1918-1921
* Creu dels Voluntaris de la Guerra 1918-1921 - Krzyz Ochotniczy za Wojne 1918-1921
* Medalla de la Guerra de Defensa de 1939 - Za Udział w Wojnie Obronnej 1939
* Medalla de l'Exèrcit de la Guerra 1939-1945 - Medal Wojska za Wojne 1939-45
* Medalla de la Força Aèria de la Guerra 1939-1945 - Medal Lotniczy za Wojne 1939-45
* Medalla de la Marina de la Guerra 1939-1945 - Medal Morski za Wojne 1939-45
* Medalla de la Marina Mercant de la Guerra 1939-1945 - Medal Morski Polskiej Marynarki Handlowej za Wojne 1939-45
* Medalla de la Victòria i la Llibertat 1945 - Medal Zwycięstwa i Wolności 1945
* Creu dels Partisans - Krzyz Partyzancki
* Creu de l'Exèrcit Local - Krzyz Armii Krajowej
* Galó de Silèsia pel Valor i el Mèrit - Slaska Wstega Walecznosci i Zaslugi
* Creu de Monte Cassino - Krzyz Monte Cassino
* Medalla pels Mèrits al Camp de Glòria - Zasluzonym na Polu Chwaly
* Per la nostra llibertat i la vostra - Za waszą wolność i naszą
* Creu pels Alçaments de Silèsia - Śląski Krzyż Powstańczy
* Creu per l'Alçament de la Gran Polònia - Wielkopolski Krzyż Powstańczy
* Medalla per Varsòvia 1939-1945 - Medal Za Warszawę 1939-1945
# Gaighata Bakshi Kal

Gaighata Bakshi Khal és un canal natural arranjat d'uns 12 km que connecta el Damodar i el Rup Narayan a Bengala Occidental. L'administració del canal fou agafada pel departament d'irrigació del districte d'Howrah, avui dia part de Bengala Occidental, el 1894 i prorrogada per períodes de cinc en cinc anys.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pierwsza miłość

Pierwsza miłość (Primer amor) és un migmetratge documental polonès dirigit l'any 1974 per Krzysztof Kieślowski rodat per a Telewizja Polska.

## Argument

És una història contemporània sobre l'amor de dos joves, en la qual el nen que naixerà va tenir un paper important.

## Recepció

La pel·lícula va ser apreciada al Festival de Cinema de Cracòvia, guanyant el Gran Premi del festival: el Cavall de l'Hobby d'Or, així com el Premi Especial "Drac d'Or"

## Referències

* ↑ Kieślowski on Kieślowski, 1993, p. 244.
* ↑ «Pierwsza miłość» (en polonès). Сайт «FilmPolski.pl». Arxivat de l'original el 2022-12-13. [Consulta: 15 desembre 2022].
* ↑ «Zwycięzcy 14. Ogólnopolskiego i 11. Międzynarodowego Festiwalu Filmów Krótkometrażowych» (en polonès). Сайт Кракаўскага кінафестывалю. [Consulta: 30 agost 2022].

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Tràiler de la pel·lícula a YouTube
# Comtat d'Amous

Amous (Amaous, Amaus, Emaus) fou un pagus de Borgonya que va constituir un comtat al segle ix. La capital era Dole.
A la meitat del segle X el comte Letald II de Mâcon va prendre el poder als quatre comtats de Varais, Portois, Escuens i Amous que van quedar units a les seves mans per formar el comtat de Borgonya després conegut com a Franc Comtat.

## Referències

* ↑ J. Chrestin / impr. d'Outhenin-Chalandre. Histoire de Dix ans de la Franche Comté de Bourgogne, 1651.
* ↑ Anne Radeff:Comtat de Borgonya (Franc Comtat) en Alemany, Francès o Italià al Diccionari històric de Suïssa.
# Trumansburg

Trumansburg és una població dels Estats Units a l'estat de Nova York. Segons el cens del 2000 tenia 1.581 habitants.

## Demografia

Segons el cens del 2000, Trumansburg tenia 1.581 habitants, 682 habitatges, i 424 famílies. La densitat de població era de 504,5 habitants per km².
Dels 682 habitatges en un 33,6% hi vivien nens de menys de 18 anys, en un 48,5% hi vivien parelles casades, en un 10,3% dones solteres, i en un 37,8% no eren unitats familiars. En el 33% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,9% tenia menys de 18 anys, un 5,9% entre 18 i 24, un 23% entre 25 i 44, un 28,6% de 45 a 60 i un 15,6% 65 anys o més.
L'edat mediana era de 42 anys. Per cada 100 dones de 18 o més anys hi havia 74,9 homes.
La renda mediana per habitatge era de 39.423 $ i la renda mediana per família de 58.194 $. Els homes tenien una renda mediana de 41.167 $ mentre que les dones 26.429 $. La renda per capita de la població era de 22.773 $. Entorn del 5% de les famílies i el 6,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trumansburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Trumansburg». American Fact Finder. Oficina del Cens dels Estats Units, 12-01-2010.